cyanic-selkie/wikianc huggingface dataset:
Κορμοράνος
Είναι μεγάλο μαύρο πουλί, που το μήκος του κυμαίνεται στα 77-94 εκατοστά και με άνοιγμα φτερών που μπορεί να φτάσει τα 121-149 εκατοστά. Έχει μακριά ουρά και λευκό πηγούνι, ενώ τα ενήλικα άτομα την περίοδο της αναπαραγωγής αποκτούν λευκές κηλίδες στους μηρούς και λευκό φτέρωμα στο κεφάλι. Χαρακτηριστικό του κορμοράνου είναι ο κίτρινος λαιμός του που διακρίνεται εύκολα. Τα νεαρά άτομα είναι γενικότερα πιο ανοιχτόχρωμα.
Στην Ελλάδα μπορούμε να τον συναντήσουμε το Χειμώνα καθώς έρχεται από την Βόρεια και Ανατολική Ευρώπη στην Ελλάδα, κυρίως στο Θερμαϊκό και Σαρωνικό κόλπο αλλά και σε ορισμένες λίμνες, όπως τη Μικρή Πρέσπα, την Κερκίνη και την Ορεστιάδα. Συναντάται επίσης και στο Δέλτα του Αξιού. Συχνά τον βλέπουμε να κάθεται σε στύλους και βράχια κοντά στη θάλασσα ή σε λίμνες και ποτάμια με ανοιχτές τις φτερούγες για να τις στεγνώσει. Άριστος κολυμβητής και καλός ψαράς. μικρογραφία|αριστερά| Phalacrocorax carbo
Εξωτερικοί σύνδεσμοι
Κατηγορία:Φαλακροκορακίδες Κατηγορία:Πτηνά της Ευρώπης Κατηγορία:Πτηνά της Ελλάδας Κατηγορία:Πτηνά της Ασίας Κατηγορία:Πτηνά της Αφρικής Κατηγορία:Πτηνά της Αμερικής Κατηγορία:Πτηνά της Ωκεανίας
Κάδρος Χανίων
Το Κάδρος είναι οικισμός της κοινότητας Κακοδικίου του δήμου Καντάνου-Σελίνου στην περιφερειακή ενότητα Χανίων της Κρήτης. Ανήκε στην Επαρχία Σελίνου. είναι χωριό του δήμου Καντάνου - Σελίνου, της περιφερειακής ενότητα Χανίων της Κρήτης. Σύμφωνα με την απογραφή του 2011 έχει 60 κατοίκους. Απέχει 66 χιλιόμετρα από τα Χανιά. Είναι κτισμένο σε υψόμετρο 510 μ.
Ιστορικά στοιχεία
Κοντά στο χωριό σώζονται ερείπια μεγάλου οικισμού των κλασικών, ελληνιστικών και ρωμαϊκών χρόνων. Έχουν βρεθεί ίχνη τοίχων, τάφοι της ρωμαϊκής εποχής και όστρακα. Δεν είναι γνωστό ποια αρχαία πόλη ήταν, με τον οικισμό να έχει ταυτιστεί διστακτικά με την Κάτρη, ενώ έχει προταθεί ότι εκεί βρισκόταν η αρχαία Κάνδανος.
Στην απογραφή του Φραντσέσκο Μπαρότσι το 1577 αναφέρονται δύο χωριά, τα Cadhros Vizzamano και Cadhros Zangarol, στην επαρχία Σελίνου. Στην ενετική απογραφή του 1583 από τον Καστροφύλακα αναφέρονται τα Cadros de Vizzamano με 213 κατοίκους και 16 προνομιούχους και Cadros de Zangarol με 114 κατοίκους και 13 προνομιούχους. Ο Φραντσέσκο Μπαζιλικάτα το 1630 αναφέρει τα χωριά Cadro Zane και Cadro Vizzamano. Επί οθωμανικών χρόνων, στο χωριό κατοικούσαν μουσουλμάνοι. Στην απογραφή του 1834, η οποία πραγματοποιήθηκε από τους Αιγυπτίους, δεν αναφέρεται ο πληθυσμός του, αν και αναφέρεται ως τοπωνύμιο.
Το 1881 ανήκε στον δήμο Καντάνου και σύμφωνα με την απογραφή είχε 108 χριστιανούς κατοίκους και 87 Τούρκους. Στην απογραφή του 1900 είχε 131 κατοίκους και υπαγόταν στον ίδιο δήμο. Στην απογραφή του 1920 υπαγόταν στον αγροτικό δήμο Αρχιστράτηγου. Το 1928 προσαρτήθηκε στην κοινότητα Κακοδίκιου, μέχρι την Καποδιστριακή διοικητική διαίρεση το 1997, όταν εντάχθηκε στον τότε δήμο Καντάνου.
Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:
Σημεία ενδιαφέροντος
Στο χωριό σώζονται δύο βυζαντινές εκκλησίες. Ο ναός του αγίου Ιωάννη του Χρυσοστόμου είναι απλός μονόχωρος ναός στο εσωτερικό του οποίου σώζονται φθαρμένες τοιχογραφίες. Ο ναός της Παναγίας, αφιερωμένος στο Γενέσιο της Θεοτόκου, είναι και αυτός μονόχωρος καμαρόσκεπος, με δύο τυφλά αψιδώματα στον καταμήκη άξονα του ναού. Στο εσωτερικό του ναού σώζονται τοιχογραφίες του 14ου αιώνα, πιθανόν περί το 1335. Ανήκουν στον επαρχιακό ρυθμό και η εικονογραφία και τυπολογία τους τις σχετίζει με τη σχολή του Ιωάννη Παγωμένου, και μπορεί να έχει αγιογραφηθεί εν μέρει από αυτόν και τον συνέταιρό του Νικόλαο. Οι αγιογραφίες φέρουν μικρές επιδράσεις δυτικής τέχνης.
Παραπομπές
Κατηγορία:Χωριά του νομού Χανίων Κατηγορία:Δήμος Καντάνου - Σελίνου
Holocaust (συγκρότημα)
Οι Holocaust είναι βρετανικό heavy metal συγκρότημα, το οποίο σχηματίστηκε το 1977 στο Εδιμβούργο της Σκωτίας. Το συγκρότημα παρέμεινε στους underground κύκλους παρά την έντονη επιρροή του σε μετέπειτα επιτυχημένα συγκροτήματα της δεκαετίας του '80, ενώ η δημοτικότητα τους ανέβηκε όταν οι Metallica διασκεύασαν το τραγούδι "The Small Hours" στο ΕΡ "$5.98 EP: Garage Days Revisited" του 1987.
Βιογραφία
Τον Ιούλιο του 1980 κυκλοφόρησαν το πρώτο τους σινγκλ με τίτλο "Heavy Metal Mania" και τον επόμενο Δεκέμβριο ακολούθησε το "Smokin' Valves". Τη χρηματοδότηση αυτών των κυκλοφοριών ανέλαβε ο ιδιοκτήτης του δισκοπωλείου στο οποίο εργαζόταν ο Λέτις, όπως και του πρώτου τους άλμπουμ με τίτλο "The Nightcomers", το οποίο κυκλοφόρησε τον Απρίλιο του 1981. Ο Μπρόκι αποχώρησε από τους Holocaust πριν τις ηχογραφήσεις του δίσκου, του οποίου τα τύμπανα έπαιξε ο Πολ Κόλινς. Την επόμενη χρονιά, αποχώρησε και ο Μόρτιμερ, ενώ ο Κόλινς έδωσε τη θέση του στον Ρέι Μαρσιάνο.
Τον Απρίλιο του 1982 κυκλοφόρησαν το σινγκλ "Coming Through" πριν περάσουν στον πάγο μετά το σχηματισμό των Hologram από τον Εντ Ντάντλεϊ και τον Ρέι Μαρσιάνο. Η "Phoenix Records" κυκλοφόρησε το ζωντανά ηχογραφημένο τον Σεπτέμβριο του 1981, "Live (Hot Curry & Wine)" με το ντράμερ Νίκι Άικλες.
Τον Απρίλιο του 1984, κυκλοφόρησε ο δεύτερος στούντιο δίσκος τους με τίτλο "No Man's Land". Μετά από αυτή την κυκλοφορία τα μέλη των Holocaust ασχολήθηκαν με άλλα πρότζεκτ αφήνοντας το συγκρότημα ανενεργό μέχρι το 1988 όταν ο Τζον Μόρτιμερ μαζί με το ντράμερ Στιβ Κόουαν και τον μπασίστα Γκράχαμ Χολ επανέφεραν το όνομα του συγκροτήματος στην ενεργό δράση.
Το 1989, ο ντράμερ των Metallica, Λαρς Ούλριχ σε συνεργασία με τον εκδότη του περιοδικού "Kerrang!", Τζεφ Μπάρτον, συνέθεσαν τη συλλογή "NWOBHM '79 Revisited" για να γιορτάσουν τα δέκα χρόνια από το ξεκίνημα του New Wave of British Heavy Metal, περιλαμβάνοντας το κομμάτι "Death or Glory" των Holocaust. Το συγκρότημα συνέχισε με το άλμπουμ "Hypnosis of Birds" μέσω της δισκογραφικής εταιρείας του Μόρτιμερ, "Taurus Moon Music", παρουσιάζοντας πολλά progressive στοιχεία. Το μπάσο ανέλαβε ο Ντέιβιντ Ρόζι και οι Holocaust εμφανίστηκαν σαν δεύτερο όνομα στο φεστιβάλ "Wacken Open Air" του 1993, κάτω από τους Fates Warning.
Τον Ιούνιο του 1995 διαλύθηκαν αλλά ενώθηκαν και πάλι λίγο αργότερα όταν οι Gamma Ray διασκεύασαν το "Heavy Metal Mania". Το συγκρότημα κυκλοφόρησε και πάλι το "Hypnosis of Birds" με επιπλέον κομμάτια και τίτλο της κυκλοφορίας "Spirits Fly". Ακολούθησε το "Covenant" το 1997 με κοινό στιχουργικό περιεχόμενο όλων των τραγουδιών, το οποίο αναφέρεται στην τριλογία "The Chronicles Of Thomas Covenant The Unbeliever" του Στίβεν Ντόναλντσον.
Μία ακόμη κυκλοφορία ήταν το "The Courage to Be" του 2000 με τον πρώην κιθαρίστα των 7 Samurai, Τζον Μακάλιμ. Το 2001, ο μπασίστας Μπράιαν Μπάρτλεϊ και ο ντράμερ Ρον Λεβίν εντάχθηκαν στη σύνθεση τους και το συγκρότημα έπαιξε στο φεστιβάλ "Metal Meltdown III" του Νιου Τζέρσεϊ τον Απρίλιο. Το 2003, η εταιρεία "Castle Records" συγκέντρωσε ακυκλοφόρητα κομμάτια τους στη συλλογή "Smokin' Valves: The Anthology", ενώ λίγο αργότερα κυκλοφόρησαν το χρηματοδοτημένο από τους ίδιους, "Primal". Τα επόμενα χρόνια οι Holocaust πέρασαν και πάλι σε αδράνεια μέχρι που το 2012 εντάχθηκε στο συγκρότημα ο ντράμερ Σκοτ Γουάλας και ο μπασίστας Μαρκ ΜακΓκραθ, για να κυκλοφορήσουν το ΕΡ "Expander".
Πηγές
Κατηγορία:Σκωτσέζικα heavy metal συγκροτήματα Κατηγορία:Σκωτσέζικα rock συγκροτήματα
Τζακ Φαλάχι
Ο Τζον Ράιαν «Τζακ» Φαλάχι (20 Φεβρουαρίου 1989) είναι Αμερικανός ηθοποιός και τραγουδιστής. Είναι περισσότερο γνωστός για τους ρόλους του ως Κόνορ Γουόλς στην τηλεοπτική νομική δραματική σειρά του ABC, How to Get Away with Murder, και ως Φρανκ Στρίγνκφελλοου στο ιστορικό δράμα του PBS, Mercy Street.
Πρώτα χρόνια
Ο Φαλάχι γεννήθηκε και μεγάλωσε στην πόλη Ανν Άρμπορ της πολιτείας του Μίσιγκαν, με τον πατέρα του να είναι γιατρός και τη μητέρα του λογοθεραπεύτρια. Έχει Ιρλανδική και Ιταλική καταγωγή. Μεγαλώνοντας, ο Φαλάχι φοίτησε σε Καθολικό σχολείο το οποίο ο ίδιος περιγράφει ως αυστηρό. Ξεκίνησε να ασχολείται με την υποκριτική ενώ φοιτούσε στο Λύκειο Huron, στην Ανν Άρμπορ. Το 2011, ο Φαλάχι αποφοίτησε από τη Σχολή Καλών Τεχνών Tisch του Πανεπιστημίου της Νέας Υόρκης με BFA στο Δράμα, όπου σπούδασε επίσης υποκριτική και συμμετείχε σε αρκετές παραγωγές, συμπεριλαμβανομένων των Αγάπης Αγώνας Άγονος και Όνειρο Θερινής Νυκτός του Σαίξπηρ και του μιούζικαλ Company του Σόντχαϊμ. Η πρώτη του δουλειά μπροστά σε κάμερα ήρθε το 2012, όταν συμμετείχε ως γκεστ στην κωμική διαδικτυακή σειρά, Submissions Only. Την ίδια χρονιά, είχε επίσης τον πρωταγωνιστικό ρόλο στην ταινία μικρού μήκους, Sunburn. Υποκριτική σπούδασε επίσης και στο Διεθνές Εργαστήρι Θεάτρου (International Theater Workshop) στο Άμστερνταμ.
Καριέρα
Ο Φαλάχι έκανε το τηλεοπτικό του ντεμπούτο το 2013, συμμετέχοντας ως γκεστ στη νεανική κωμική-δραματική σειρά του The CW, The Carrie Diaries, και αργότερα στη σειρά του NBC, Ironside. Πρωταγωνίστησε μαζί με τις Χάλεϊ Λου Ρίτσαρντσον και Μέρι ΜακΚόρμακ στην ταινία του Lifetime, Escape from Polygamy, η οποία έκανε πρεμιέρα στις 24 Αυγούστου 2013. Αργότερα, ο Φαλάχι είχε ρόλους σε αρκετές ανεξάρτητες ταινίες, συμπεριλαμβανομένων των Hunter, Blood and Circumstance και Slider. Το 2014, εμφανίστηκε στην ταινία δράσης-θρίλερ Rage, απέναντι στους Νίκολας Κέιτζ και Όμπρι Πιπλς. Επίσης, την ίδια χρονιά, είχε τον επαναλαμβανόμενο ρόλο του Τσάρλι ΜακΜπράιντ στη νεανική δραματική σειρά του ABC Family, Twisted. Συμπρωταγωνίστησε επίσης ως Χένρι στην ταινία του 2015 Lily & Kat, μαζί με τις Τζέσικα Ρόθι και Χάνα Μάρεϊ.
Στις 12 Φεβρουαρίου 2014, ο Φαλάχι προσλήφθηκε ως μέλος του βασικού καστ της νομικής δραματικής σειράς του ABC, How to Get Away with Murder, την παραγωγή της οποίας είχε η Σόντα Ράιμς. Πρωταγωνίστρια της σειράς είναι η Βαϊόλα Ντέιβις, στον ρόλο μίας καθηγήτριας νομικής. Ο Φαλάχι υποδύεται τον ρόλο ενός από τους πέντε φοιτητές πρωταγωνιστές, τον Κόνορ Γουόλς, με τους άλλους τέσσερις ρόλους των φοιτητών να έχουν οι Άτζα Ναόμι Κινγκ, Άλφρεντ Ένοχ, Ματ ΜακΓκόρι και Κάρλα Σόουζα. Η σειρά έκανε πρεμιέρα στις 25 Σεπτεμβρίου 2014, λαμβάνοντας γενικά θετικές κριτικές από τους κριτικούς και την οποία παρακολούθησαν 14 εκατομμύρια θεατές.
Ο Φαλάχι συμμετείχε επίσης στο δράμα εποχής του PBS, Mercy Street, το οποίο έκανε πρεμιέρα τον Ιανουάριο του 2016 μετά τον τελευταίο κύκλο της σειράς Downton Abbey. Εκεί είχε τον ρόλο του Φρανκ Στρίγνκφελλοου, ενός συμμαχικού στρατιώτη κατά τη διάρκεια του Εμφύλιου Πολέμου. Ο Φαλάχι επανέλαβε τον ρόλο του και στον δεύτερο κύκλο της σειράς, ο οποίος έκανε πρεμιέρα στις 22 Ιανουαρίου 2017.
Diplomacy
Στα τέλη Σεπτεμβρίου του 2019, ο Φαλάχι και ο παιδικός του φίλος, DJ Elephante, ανακοίνωσαν τη δημιουργία του μουσικού τους συγκροτήματος, Diplomacy. Το πρώτο τους σινγκλ, «Silver Lake Queen», κυκλοφόρησε διαδικτυακά στις 16 Οκτωβρίου, ενώ ήταν διαθέσιμο στο κοινό από 18 Οκτωβρίου. Τον Ιανουάριο του 2020, το ντουέτο ανακοίνωσε την πρώτη του περιοδεία με εμφανίσεις σε Ανν Άρμπορ, Νέα Υόρκη και Λος Άντζελες, που θα λάμβαναν χώρα στα μέσα Μαρτίου. Ωστόσο, οι εμφανίσεις σε Νέα Υόρκη και Λος Άντζελες αναβλήθηκαν λόγω της πανδημίας του κορονοϊού. Το πρώτο ομότιτλο EP του συγκροτήματος, «Diplomacy», κυκλοφόρησε στις 19 Φεβρουαρίου 2020. Ο Φαλάχι είναι ο βασικός τραγουδιστής των Diplomacy και έχει δηλώσει πως τα περισσότερα τραγούδια τους βασίζονται στις καταγραφές που κάνει ο ίδιος εδώ και χρόνια ως προσωπικό του ημερολόγιο.
Φιλανθρωπική δράση
Στις 20 Σεπτεμβρίου 2015, ο Φαλάχι συμμετείχε στο Ναυτικό Τρίαθλο του Μάλιμπου σε συνεργασία με τη Disney με σκοπό τη συγκέντρωση χρημάτων για το πρόγραμμα έρευνας του Νοσοκομείου Παίδων του Λος Άντζελες για τον παιδικό καρκίνο. Ο Φαλάχι κατάφερε να συγκεντρώσει πάνω από $12.000 από δωρεές για αυτόν τον σκοπό. Συμμετείχε στο Ναυτικό Τρίαθλο και τις δύο επόμενες χρονιές (2016 και 2017), μαζί με τους συμπρωταγωνιστές του Κάρλα Σόουζα και Κόνραντ Ρικαμόρα.
Ο Φαλάχι εμπλέκεται επίσης στο Πρόγραμμα Κοινωνικής Προσφοράς AKASA «το οποίο παρέχει ένα διαφοροποιημένο πρόγραμμα σπουδών ευεξίας σε συνεργασία με τα δημόσια σχολεία σε κοινότητες με χαμηλό εισόδημα σε όλο το Λος Άντζελες. Οι μαθητές μαθαίνουν για τη διαδικασία της καλλιέργειας, της συγκομιδής, της προμήθειας και του μαγειρέματος φαγητού και να εξετάζουν το σύστημα τροφίμων στη δική τους γειτονιά».
Εξωτερικοί σύνδεσμοι
Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης
Δημήτρης Συλλούρης
Ο Δημήτρης Συλλούρης (Ποταμιά Λευκωσίας, 27 Ιουλίου 1953) είναι Ελληνοκύπριος πολιτικός. Διετέλεσε πρόεδρος της Βουλής των Αντιπροσώπων την περίοδο 2016-2020. Από το 2001 έως το 2020 ήταν βουλευτής στην Εκλογική Περιφέρεια Λευκωσίας εκλελεγμένος αρχικά με τον ΔΗΣΥ, στη συνέχεια με το ΕΥΡΩΚΟ και μετέπειτα με την Αλληλεγγύη. Εκλέχθηκε πρόεδρος της Βουλής το 2016 και παραιτήθηκε τον Οκτώβριο του 2020 μετά από την εμπλοκή του στην υπόθεση με τη χορήγηση κυπριακών διαβατηρίων.
Βιογραφικά Στοιχεία
Ο Δημήτρης Συλλούρης γεννήθηκε στην Ποταμιά στις 27 Ιουλίου 1953. Ομιλεί, πέρα από την ελληνική, την αγγλική γλώσσα. Απέκτησε πτυχίο πολιτικής μηχανικής στο Πανεπιστήμιο του Ανατολικού Λονδίνου. Εργάζεται ως πολιτικός μηχανικός.
Είναι νυμφευμένος με την Αντιγόνη Νικολαΐδου και έχει τρεις κόρες και ένα υιό.
Πολιτική διαδρομή
Ο Δημήτρης Συλλούρης είναι εκ των ιδρυτών της ΦΠΚ Πρωτοπορίας και ο πρώτος πρόεδρος της (1981-1982).
Διετέλεσε γραμματέας της Επιτροπής Διαφώτισης της Νεολαίας του Δημοκρατικού Συναγερμού (ΝΕΔΗΣΥ) και της Επιτροπής Διαφώτισης του ΔΗΣΥ. Ήταν επαρχιακός οργανωτικός γραμματέας του ΔΗΣΥ Λευκωσίας και γενικός γραμματέας του κόμματος. Υπήρξε παρατηρητής στο Ευρωπαϊκό Κοινοβούλιο (2003). Συμμετείχε στην πολιτική ομάδα του Ευρωπαϊκού Λαϊκού Κόμματος. Επιπλέον, ήταν μέλος του Επιστημονικού Τεχνικού Επιμελητηρίου Κύπρου (ΕΤΕΚ).
Εκλέχτηκε για πρώτη φορά βουλευτής στις βουλευτικές εκλογές του 1991 στην Εκλογική Περιφέρεια Λευκωσίας με τον συνασπισμό Δημοκρατικός Συναγερμός-Κόμμα Φιλελευθέρων για την ΣΤ΄ Κοινοβουλευτική Περίοδο. Επανεκλέχθηκε στις βουλευτικές εκλογές του 1996 με τον ίδιο συνασπισμό, για την Ζ΄ Κοινοβουλευτική Περίοδο.
Το 1997 διεκδίκησε την προεδρία του ΔΗΣΥ. Στις εσωκομματικές εκλογές πήρε το 30% των ψήφων έναντι 70% του ανθυποψηφίου του Νίκου Αναστασιάδη.
Επανεκλέχθηκε στις βουλευτικές εκλογές του 2001 με τον Δημοκρατικό Συναγερμό για την Η΄ Κοινοβουλευτική Περίοδο. Το 2004 διαφώνησε με τον ΔΗΣΥ σχετικά με την υποστήριξη του Σχεδίου Ανάν στο δημοψήφισμα της 24ης Απριλίου 2004 για την επίλυση του Κυπριακού προβλήματος. Ο ΔΗΣΥ τάχθηκε υπέρ της αποδοχής του σχεδίου λύσης ενώ ο Δημήτρης Συλλούρης, όπως και άλλα στελέχη, διαφώνησαν. Διαγράφηκε από τις τάξεις του ΔΗΣΥ στις 6 Ιουλίου 2004. Παρέμεινε για περίπου ένα έτος ως ανεξάρτητος βουλευτής.
Στις 3 Ιουλίου 2005 αποτέλεσε έναν εκ των ιδρυτικών στελεχών του Ευρωπαϊκού Κόμματος (ΕΥΡΩΚΟ). Αποτέλεσε τον πρώτο και μοναδικό πρόεδρο του κόμματος. Επανεκλέχθηκε στις βουλευτικές εκλογές του 2006 με το ΕΥΡΩΚΟ για την Θ΄ Κοινοβουλευτική Περίοδο, όπως και στις βουλευτικές εκλογές του 2011 για την Ι΄ Κοινοβουλευτική Περίοδο. Μετά τις βουλευτικές εκλογές του 2011 διεκδίκησε την προεδρία της βουλής, αλλά δεν εκλέχτηκε.
Στις ευρωεκλογές του 2014, στα πλαίσια συνεργασίας ΔΗΣΥ και ΕΥΡΩΚΟ, συμμετείχε στο ψηφοδέλτιο του ΔΗΣΥ, αλλά δεν εκλέχθηκε.
Ως βουλευτής, διετέλεσε κοινοβουλευτικός εκπρόσωπος του ΔΗΣΥ (Ιούνιος 2001-Μάιος 2004), μέλος της Επιτροπής Επιλογής, πρόεδρος της Κοινοβουλευτικής Επιτροπής Εμπορίου και Βιομηχανίας και της Κοινοβουλευτικής Επιτροπής Θεσμών, Αξιών και Επιτρόπου Διοικήσεως, αναπληρωτής πρόεδρος της Κοινοβουλευτικής Επιτροπής Εξωτερικών, δεύτερος αντιπρόεδρος της αντιπροσωπίας της Βουλής στη Μικτή Κοινοβουλευτική Επιτροπή Ευρωπαϊκής Ένωσης-Κύπρου και εκπρόσωπος του Ευρωπαϊκού Κόμματος στη Βουλή.
Είναι ex officio (από θέσεως) πρόεδρος της Επιτροπής Επιλογής, πρόεδρος της Ad Hoc Κοινοβουλευτικής Επιτροπής για την Τήρηση του Κανονισμού της Βουλής, πρόεδρος της Ειδικής Κοινοβουλευτικής Επιτροπής για το Πόθεν Έσχες και πρόεδρος της Ad Hoc Κοινοβουλευτικής Επιτροπής για την Αναθεώρηση και τον Εκσυγχρονισμό του Κανονισμού της Βουλής.
Στις 9 Φεβρουαρίου 2020 δήλωσε ότι δεν προτίθεται να διεκδικήσει επανεκλογή στο αξίωμα του βουλευτή.
Στις 13 Οκτωβρίου 2020, μετά από δημοσίευση βίντεο του δικτύου Al Jazeera το οποίο, σύμφωνα με το δίκτυο, τον ενέπλεκε σε μια προσπάθεια χορήγησης κυπριακού διαβατηρίου μέσω του Citizenship Investment Program (CIP) σε καταδικασμένους για εγκλήματα, δήλωσε ότι θα απέχει από τα καθήκοντα του μέχρι να ολοκληρωθούν οι έρευνες. Στις 15 Οκτωβρίου υπέβαλε την παραίτηση του από Πρόεδρος της Βουλής και από βουλευτής, δηλώνοντας ότι δεν έχει παραβιάσει τη νομοθεσία, αλλά επέλεξε την παραίτηση για να αφαιρεθεί το πρόσχημα ότι η παρουσία του στο αξίωμα του Προέδρου της Βουλής παρεμποδίζει με οποιοδήποτε τρόπο την ομαλή λειτουργία του σώματος.
Πηγές
Κατηγορία:Βουλευτές εκλεγμένοι με τον Δημοκρατικό Συναγερμό Κατηγορία:Βουλευτές εκλεγμένοι με το Ευρωπαϊκό Κόμμα Κατηγορία:Βουλευτές εκλεγμένοι με την Αλληλεγγύη Κατηγορία:Βουλευτές Λευκωσίας Κατηγορία:Κύπριοι πολιτικοί μηχανικοί Κατηγορία:Πρόεδροι της Βουλής της Κύπρου Κατηγορία:Βουλευτές ΣΤ΄ Κοινοβουλευτικής Περιόδου (Κύπρος) Κατηγορία:Βουλευτές Ζ΄ Κοινοβουλευτικής Περιόδου (Κύπρος) Κατηγορία:Βουλευτές Η΄ Κοινοβουλευτικής Περιόδου (Κύπρος) Κατηγορία:Βουλευτές Θ΄ Κοινοβουλευτικής Περιόδου (Κύπρος) Κατηγορία:Βουλευτές Ι΄ Κοινοβουλευτικής Περιόδου (Κύπρος) Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Ισμαήλ Α΄ της Περσίας
Ο Ισμαήλ Α΄, Εσμαήλ, (17 Ιουλίου 1487 – 23 Μαΐου 1524), γνωστός και ως σαχ Ισμαήλ (شاه اسماعیل ), ήταν ο ιδρυτής της δυναστείας των Σαφαβιδών τού Ιράν, που κυβέρνησε ως βασιλιάς των βασιλέων (σαχανσάχ) από το 1501 έως το 1524. Η βασιλεία του θεωρείται συχνά η αρχή της σύγχρονης Ιρανικής ιστορίας, καθώς και μία από τις αυτοκρατορίες της πυρίτιδας.
Η κυριαρχία τού Ισμαήλ Α΄ είναι μία από τις πιο ζωτικές στην ιστορία του Ιράν. Πριν από την ανάρρησή του το 1501, το Ιράν, από την κατάκτησή του από τους Άραβες οκτώμισι αιώνες νωρίτερα, δεν υπήρχε ως ενοποιημένη χώρα υπό την ιθαγενή ιρανική κυριαρχία, αλλά ελεγχόταν από μία σειρά από Άραβες χαλίφες, Τούρκους σουλτάνους, και Μογγόλους Χαν. Αν και πολλές ιρανικές δυναστείες ανέβηκαν στην εξουσία εν μέσω όλης αυτής της περιόδου, ήταν μόνο υπό τους Μπουγίδες, που ένα τεράστιο τμήμα τού Ιράν επέστρεψε σωστά στην ιρανική κυριαρχία (945–1055).
Η δυναστεία που ίδρυσε ο Ισμαήλ Α΄ θα κυβερνούσε για πάνω από δύο αιώνες, αποτελώντας μία από τις μεγαλύτερες ιρανικές αυτοκρατορίες και στο απόγειό της μεταξύ των ισχυρότερων αυτοκρατοριών της εποχής της, κυβερνώντας όλο το σημερινό Ιράν, τη Δημοκρατία τού Αζερμπαϊτζάν, την Αρμενία και το μεγαλύτερο μέρος της Γεωργίας, τον Βόρειο Καύκασο, το Ιράκ, το Κουβέιτ και το Αφγανιστάν, καθώς και τμήματα της σύγχρονης Συρίας, της Τουρκίας, τού Πακιστάν, τού Ουζμπεκιστάν και τού Τουρκμενιστάν. Επαναβεβαίωσε επίσης την ιρανική ταυτότητα σε μεγάλα τμήματα του Μεγάλου Ιράν. Η κληρονομιά της αυτοκρατορίας των Σαφαβιδών ήταν επίσης η αναβίωση τού Ιράν ως οικονομικό προπύργιο μεταξύ Ανατολής και Δύσης, η ίδρυση ενός αποτελεσματικού κράτους και μίας γραφειοκρατίας βασισμένης σε «ελέγχους και ισορροπίες», τις αρχιτεκτονικές του καινοτομίες και την προστασία των καλών τεχνών.
Μία από τις πρώτες ενέργειές του ήταν η ανακήρυξη των δώδεκα ιμάμηδων τού σιιτικού Ισλάμ ως επίσημης θρησκείας της νεοϊδρυθείσας Περσικής Αυτοκρατορίας του, σηματοδοτώντας ένα από τα πιο σημαντικά σημεία καμπής στην ιστορία του Ισλάμ , που είχε σημαντικές συνέπειες για την επακόλουθη ιστορία τού Ιράν. Προκάλεσε θρησκευτικές εντάσεις στη Μέση Ανατολή, όταν κατέστρεψε τους τάφους των Αβασιδών χαλιφών, τού σουνιτικού ιμάμη Aμπού Χανίφα αν-Νουμάν και του μουσουλμάνου Σούφι ασκητή Aμπντούλ Καντίρ Γκιλάνι το 1508. Επιπλέον, αυτή η δραστική πράξη τού έδωσε επίσης ένα πολιτικό όφελος από το διαχωρισμό της αυξανόμενης αυτοκρατορίας των Σαφαβιδών από τους Σουνίτες γείτονές της: την Οθωμανική Αυτοκρατορία στα δυτικά και την Ουζμπεκική Συνομοσπονδία στα ανατολικά. Ωστόσο, έφερε στο ιρανικό πολιτικό σώμα το υπονοούμενο αναπόφευκτο της επακόλουθης σύγκρουσης μεταξύ τού σάχη, τού σχεδιασμού ενός «κοσμικού» κράτους και των θρησκευτικών ηγετών, που έβλεπαν όλα τα κοσμικά κράτη ως παράνομα και των οποίων η απόλυτη φιλοδοξία ήταν ένα θεοκρατικό κράτος.
Ο Ισμαήλ Α΄ ήταν επίσης ένας πολυγραφότατος ποιητής, που με το ψευδώνυμο Χαταΐ (περσικά. «ο άδικος»), συνέβαλε τα μέγιστα στη λογοτεχνική ανάπτυξη της αζερικής γλώσσας. Συνέβαλε επίσης στην περσική λογοτεχνία, αν και λίγα από τα περσικά του συγγράμματα σώζονται.
Καταγωγή
μικρογραφία|325x325εσ| [[Σαφαβιδική κατάκτηση του Σιρβάν|Η μάχη μεταξύ τού νεαρού Iσμαήλ και τού σαχ Φαρούχ Γιασάρ τού Σιρβάν.]]
Βασιλεία
μικρογραφία| Η μάχη μεταξύ Ισμαήλ Α΄ και [[Μοχάμεντ Σαϊμπάνι|Μουχάμαντ Σαϊμπανί.]]
Κατάκτηση του Ιράν και των περιχώρων του
μικρογραφία|250x250εσ| Η αυτοκρατορία τού σαχ Ισμαήλ Α΄.
Πόλεμος κατά των Οθωμανών
δεξιά|μικρογραφία|253x253εσ| Έργο τέχνης της [[Μάχη του Τσαλντιράν|μάχης τού Χαλντιράν.]] μικρογραφία| Προσωπικά αντικείμενα τού σαχ Ισμαήλ Α', που πάρθηκαν από τον Σελίμ Α΄ κατά τη διάρκεια της [[Μάχη του Τσαλντιράν|μάχης του Τσαλντιράν. Μουσείο Τοπ Καπί, Κωνσταντινούπολη.]]
Ύστερη βασιλεία και το τέλος
μικρογραφία| Ο τάφος τού σαχ Ισμαήλ Α΄ στο [[Sheikh Safi al-Din Khānegāh and Shrine Ensemble|σεΐχ Σαφί αλ-Ντιν Χανεγκάχ και ιερό μαζί.]]
Βασιλική ιδεολογία
μικρογραφία| [[Περσική μινιατούρα|Περσική μικρογραφία, που δημιουργήθηκε από τον Mοέν Moσαβέρ. Απεικονίζει τον σαχ Ισμαήλ Α' σε ακρόαση, όπου δέχεται τους Κιζιλμπάς, αφού νίκησαν τον Σιρβανσάχ Φαρούχ Γιασάρ. Φύλλο άλμπουμ από ένα αντίγραφο τού Tarikh-i Jahangusha-yi Khaqan Sahibqiran (Μία ιστορία τού σαχ Ισμαήλ Α΄) τού Μπιγιάν, που παρήχθη στο Ισπαχάν, τέλη της δεκαετίας του 1680.]]
Εμφάνιση και δεξιότητες
μικρογραφία|289x289εσ| Ο σαχ Ισμαήλ Α', όπως απεικονίζεται σε ένα χαρακτικό τού 1590 τού [[Θέοντορ ντε Μπράυ.]]
Εξωτερικοί σύνδεσμοι
Κατηγορία:Ιρανοί Σιίτες Μουσουλμάνοι Κατηγορία:Αλεβιτισμός Κατηγορία:Σαφαβίδες
ΣΚ Σλόβαν Μπρατισλάβας
Η ΣΚ Σλόβαν Μπρατισλάβας (σλοβακικά: SK Slovan Bratislava) είναι σλοβακική ομάδα με έδρα την Μπρατισλάβα. Η Σλόβαν ιδρύθηκε το 1919 είναι απο τις πλέον πετυχημένες και δημοφιλείς ομάδες στη Σλοβακία αλλά και στην Τσεχοσλοβακία πριν τη διαίρεση των δύο κρατών. Είναι η μόνη ομάδα στη χώρα της που έχει κατακτήσει ευρωπαϊκό τίτλο, το Κύπελλο Κυπελλούχων Ευρώπης το 1969 κερδίζοντας την Μπαρτσελόνα στη Βασιλεία με 3-2.
Εξωτερικοί σύνδεσμοι
Κατηγορία:Αθλητικοί σύλλογοι Σλοβακίας Κατηγορία:Ιδρύσεις αθλητικών συλλόγων το 1919 Κατηγορία:Ποδοσφαιρικές ομάδες Σλοβακίας Κατηγορία:Ιδρύσεις ποδοσφαιρικών ομάδων το 1919  Κατηγορία:Ποδοσφαιρικές ομάδες Τσεχοσλοβακίας
Ιωάννης Ψυλλινάκης
Βιογραφία
Αδερφός του ήταν ο επίσης έμπορος, Παντελής Ψυλλινάκης. Αμφότεροι μετανάστευσαν στις Μπαχάμες το 1906, όπου ασχολήθηκαν με το εμπόριο. Κατάφεραν να αποκτήσουν μεγάλη περιουσία, κάτι που τους επέτρεψε να δωρίσουν ένα οικόπεδο για την επέκταση του νεκροταφείου της Ιεράπετρας. Επίσης, έκαναν δωρεές και σε ποικίλους συλλόγους φιλανθρωπικού ενδιαφέροντος.
Ο Ιωάννης αποτέλεσε άξιο μέλος της ελληνικής κοινότητας του Νασάου και ήταν δήμαρχός της, ενώ είχε λάβει από την κυβέρνηση των νησιών Μπαχάμες καθήκοντα "δικαστή ειρήνης". Πέθανε το Μάιο του 1972 και ο θάνατός του αναγγέλθηκε με τηλεγράφημα από το Μαϊάμι της Φλόριντα των ΗΠΑ. Kηδεύτηκε στο Νασάου στις 23 Μαΐου 1972. Στη μνήμη των αδερφών Ψυλλινάκη ένας δρόμος της Ιεράπετρας ονομάστηκε οδός Ψυλλινάκη.
Παραπομπές
Κατηγορία:Έλληνες ευεργέτες
Windows 2.0
Τα Windows 2.0 ήταν ένα 16-bit λειτουργικό περιβάλλον της σειράς προϊόντων Microsoft Windows. Χρησιμοποιούσε ως βάση το λειτουργικό σύστημα MS-DOS. Ήταν το επόμενο προϊόν μετά τα Windows 1.0 Τα Windows 2.0 συμπληρώθηκαν με τα Windows/286 και Windows/386 το 1988. Τα Windows 2.0, τα Windows/286 και τα Windows/386 έχουν αντικατασταθεί από τα Windows 3.0 τον Μάιο του 1990.
Κατηγορία:Microsoft Windows
Δώρα Παντέλη
Η Δώρα Παντέλη (Περιστέρι Αττικής, 26 Νοεμβρίου 1987), είναι Ελληνίδα πρώην καλαθοσφαιρίστρια και νυν αναλύτρια καλαθοσφαίρισης σε τηλεοπτικό δίκτυο. Ως αθλήτρια με ύψος 1,80μ. αγωνιζόταν στη θέση της πάουερ φόργουορντ.
Σταδιοδρομία
Η ενασχόληση της με την καλαθοσφαίριση ξεκίνησε στην ηλικία των 12 ετών.
Συνολικά στη σταδιοδρομία της αγωνίστηκε σε οκτώ συλλόγους. Έχει αγωνιστεί στον Παναθηναϊκό τις σεζόν 2010-2011 και 2015-2016, όταν και κατέκτησε τη δεύτερη θέση σε πρωτάθλημα και κύπελλο Ελλάδος. Ο πατέρας της υπήρξε αθλητής στον ποδοσφαιρικό Παναθηναϊκό.
Η αθλητική της σταδιοδρομία διήρκεσε δεκαπέντε χρόνια. Αποσύρθηκε το 2016, σε ηλικία 29 ετών λόγω φόρτου εργασίας και ενασχόλησης με την ακαδημαϊκή και δημοσιογραφική της πορεία όπως η ίδια έχει δηλώσει.
Εκτός παρκέ
Η Δώρα Παντέλη έχει associate's degree στις επιστήμες και στην προϊατρική. Τελείωσε τα τέσσερα χρόνια σπουδών με πτυχίο στην αγγλική φιλολογία και λογοτεχνία, ρητορική και παγκόσμια κουλτούρα με δύο υποειδικότητες: Η μία στο θέατρο και ό,τι έχει να κάνει με τις τέχνες, από ζωγραφική μέχρι μουσική, και η δεύτερη στις πολιτικές επιστήμες, νομική και φιλοσοφία. Επιπλέον, σπούδασε μεταπτυχιακά κλινική ψυχολογία και παράλληλα είναι βοηθός καθηγητή στο Πανεπιστήμιο στο τμήμα της ψυχολογίας.
Επίσης κάνει σχολιασμούς και αναλύσεις μπασκετικών αγώνων σε τηλεοπτικό δίκτυο, ενώ στις 19 Μαΐου 2019 έγινε η πρώτη γυναίκα που περιέγραψε αγώνα Ευρωλίγκα στην Ελλάδα (μικρό τελικό του Final Four της Βιτόρια), ενώ υπήρξε και η τέταρτη γυναίκα σε πανευρωπαϊκό επίπεδο.
Από τον Φεβρουάριο μέχρι τον Μάιο του 2021, συμμετείχε ως καθηγήτρια υγείας και ευεξίας στο μουσικό ριάλιτι του τηλεοπτικού σταθμού ΣΚΑΪ, House of Fame La Academia.
Τζούνιορ ντε Μπαρρανκίγια
Η Τζούνιορ ντε Μπαρρανκίγια είναι επαγγελματική κολομβιανή ποδοσφαιρική ομάδα από την πόλη Μπαρρανκίγια, η οποία αγωνίζεται στην Categoría Primera A. Ιδρύθηκε στις 7 Αυγούστου 1924. Έχει κερδίσει το πρωτάθλημα Κολομβίας 9 φορές (1977, 1980, 1993, 1995, 2004, 2010-I, 2011-II, 2018-II, 2019-I) και 1 Reebok Cup το 1997. Έδρα της ομάδας είναι το Estadio Metropolitano Roberto Meléndez, χωρητικότητας 49612 θεατών. Χρώματα της ομάδας είναι το κόκκινο, το άσπρο και το μπλε. Έχει 12 συμμετοχές στο Κόπα Λιμπερταδόρες με καλύτερη θέση τα ημιτελικά το 1994, 1 εμφάνιση στο Κόπα Σουδαμερικάνα το 2004 φτάνοντας μέχρι τα προημιτελικά και 1 εμφάνιση στο Κόπα CONMEBOL το 1992 φτάνοντας μέχρι τα προημιτελικά.
Εξωτερικοί σύνδεσμοι
Κατηγορία:Τζούνιορ ντε Μπαρρανκίγια Κατηγορία:Ιδρύσεις ποδοσφαιρικών ομάδων το 1924
Έκρηξη της Τουνγκούσκα
Η Έκρηξη της Τουνγκούσκα ή «Συμβάν της Τουνγκούσκα» ήταν μια πολύ μεγάλη έκρηξη που συνέβη σε μία ακατοίκητη περιοχή κοντά στον ποταμό Τουνγκούσκα, παραπόταμο του ποταμού Γενισέι της Σιβηρίας, στο σημερινό Κράι του Κρασνογιάρσκ της Ρωσίας, στις 7:14 π.μ. περίπου τοπική ώρα (3:14 θερινή ώρα Ελλάδας), στις 30 Ιουνίου 1908 (17 Ιουνίου με το παλαιό ημερολόγιο, το Ιουλιανό, που ήταν τότε ακόμα σε χρήση στη Ρωσία και στην Ελλάδα), ισοπεδώνοντας 1000 τ. χλμ δάσους, ενώ δένδρα σε ακόμα μεγαλύτερη απόσταση κυριολεκτικά φέρονταν να τσουρουφλίστηκαν.
Γενικά
Οι γεωγραφικές συντεταγμένες του κέντρου της εκρήξεως είναι κατά προσέγγιση πλάτος 60°53΄09΄΄ βόρειο και μήκος 101°53΄40΄΄ ανατολικό.
Παρότι το μετέωρο ή ο κομήτης εξερράγη στον αέρα αντί να προσκρούσει στην επιφάνεια της Γης, η ενέργεια που απελευθερώθηκε ήταν τόσο μεγάλη (από 5 ως 30 μεγατόνοι TNT ή το χιλιαπλάσιο της ατομικής βόμβας της Χιροσίμα), ώστε θέρισε περίπου 80 εκατομμύρια δέντρα σε μια έκταση πάνω από 2,15 εκατομμύρια στρέμματα. Μια έκρηξη αυτού του μεγέθους θα μπορούσε να καταστρέψει μια μεγάλη πόλη.
Η Έκρηξη της Τουνγκούσκα θεωρείται η μεγαλύτερη χερσαία πτώση μετεώρου ή αστεροειδή στη Γη στην καταγεγραμμένη Ιστορία. Πτώσεις παρόμοιου μεγέθους σε απομακρυσμένες περιοχές των ωκεανών δεν θα είχαν γίνει αντιληπτές πριν τη γενικευμένη τηλεπισκόπηση του πλανήτη από τεχνητούς δορυφόρους, την δεκαετία του 1970.
Περιγραφή
Η δόνηση από την έκρηξη καταγράφηκε σε σεισμολογικούς σταθμούς σε όλη την Ευρασία. Παρότι η Κλίμακα Ρίχτερ δεν είχε επινοηθεί ακόμα, σε αρκετά μέρη η δόνηση θα είχε υπολογισθεί ισοδύναμη με σεισμό 5,0 βαθμών Ρίχτερ. Επίσης προκάλεσε διακυμάνσεις στην ατμοσφαιρική πίεση που ανιχνεύθηκαν στη Μεγάλη Βρετανία. Τις επόμενες εβδομάδες ο νυχτερινός ουρανός ήταν αρκετά φωτισμένος για μεγάλο μέρος της νύχτας τόσο ώστε να μπορεί κάποιος να διαβάσει στο ύπαιθρο, εξαιτίας της σκόνης που υψώθηκε στη στρατόσφαιρα από την έκρηξη. Για τον ίδιο λόγο, στις ΗΠΑ, το Αστροφυσικό Αστεροσκοπείο Σμιθσόνιαν και το Αστεροσκοπείο του όρους Γουίλσον παρατήρησαν μια μείωση στη διαύγεια της ατμόσφαιρας που διήρκεσε αρκετούς μήνες.
Εξαιτίας της περιστροφής της Γης, αν η πτώση είχε συμβεί 4 ώρες και 47 λεπτά αργότερα, θα είχε καταστρέψει εντελώς την Αγία Πετρούπολη, τότε πρωτεύουσα της Ρωσικής Αυτοκρατορίας.
Μαρτυρίες
"«Την ώρα του πρωινού καθόμουν δίπλα στο σπίτι, στον εμπορικό σταθμό Βαναβάρα (65 χλμ. νότια από την έκρηξη), βλέποντας βόρεια. [...] Ξαφνικά είδα ότι ακριβώς βόρεια, πάνω από τον δρόμο της Τουνγκούσκα του Ονκοούλ, ο ουρανός άνοιξε στα δύο και φάνηκε φωτιά πάνω από το δάσος (όπως έδειξε ο αυτόπτης, περί τις 50 μοίρες ύψος - σημ. αποστολής). Το άνοιγμα μεγάλωσε και όλη η βόρεια πλευρά καλύφθηκε με φωτιά. Εκείνη τη στιγμή ζεστάθηκα τόσο πολύ ώστε δεν μπορούσα να το υποφέρω, σαν να καιγόταν το πουκάμισό μου: από τον βοριά, όπου ήταν η φωτιά, ερχόταν δυνατή ζέστη. Ήθελα να σκίσω το πουκάμισό μου και να το πετάξω κάτω, αλλά μετά ο ουρανός έκλεισε, ένας ισχυρός γδούπος ακούστηκε και πετάχτηκα λίγα μέτρα μακριά. Για μια στιγμή έχασα τις αισθήσεις μου, αλλά τότε έτρεξε έξω η γυναίκα μου και με πήρε μέσα στο σπίτι. Μετά από αυτό ήρθε ήχος όμοιος με αυτόν που κάνουν βράχια που πέφτουν ή κανόνια που ρίχνουν, η γη σείστηκε και όσο ήμουν κάτω πίεζα το κεφάλι μου στο πάτωμα, φοβούμενος ότι θα το έσπαζαν βράχια. Και καυτός άνεμος πέρασε ανάμεσα από τα σπίτια, σαν από κανόνια, που άφησε ίχνη στο έδαφος σαν μονοπάτια και προκάλεσε ζημιές σε κάποιες φυτείες. Αργότερα είδαμε ότι πολλά παράθυρα είχαν σπάσει...'"
«Είχαμε μια καλύβα δίπλα στο ποτάμι με τον αδελφό μου Τσεκαρέν. Ξυπνήσαμε ξαφνικά την ίδια ώρα. Κάτι σαν να μας έσπρωξε. Ακούσαμε ένα σφύριγμα και αισθανθήκαμε δυνατό άνεμο. Ο Τσεκαρέν είπε: Ακούς όλα αυτά τα πουλιά που πετούν από πάνω; Μέσα στην καλύβα δεν μπορούσαμε να δούμε τι συνέβαινε απέξω. Ξαφνικά σπρώχτηκα και πάλι... Φοβήθηκα. Το ίδιο κι ο αδελφός μου. Αρχίσαμε να φωνάζουμε τους γονείς μας, αλλά κανένας δεν απάντησε. Ακουγόταν θόρυβος πέρα από την καλύβα, μπορούσαμε να ακούσουμε δέντρα να πέφτουν. Ο Τσεκαρέν κι εγώ βγήκαμε από τους υπνόσακούς μας και θέλαμε να τρέξουμε έξω, αλλά τότε σαν να χτύπησε κεραυνός. Αυτός ήταν ο πρώτος. Η γη άρχισε να σείεται, άνεμος χτύπησε την καλύβα μας και τη διέλυσε. Ρίχτηκα κάτω από τα δοκάρια, αλλά το κεφάλι μου τη γλίτωσε. Τότε είδα ένα θαύμα: δέντρα έπεφταν, τα κλαδιά τους καίγονταν, όλα ήταν πολύ φωτεινά, πώς μπορώ να το πω, σαν να υπήρχε ένας δεύτερος ήλιος, τα μάτια μου πονούσαν, έφθασα να τα κλείσω... Και αμέσως ακολούθησε μια δυνατή βροντή. Αυτός ήταν ο δεύτερος κεραυνός. Το πρωινό ήταν ηλιόλουστο, δεν υπήρχαν σύννεφα, ο Ήλιος μας έλαμπε όπως συνήθως... Ο Τσεκαρέν κι εγώ δυσκολευτήκαμε λίγο να βγούμε από τα ερείπια της καλύβας. Τότε είδαμε σε ένα άλλο μέρος του ουρανού μια άλλη λάμψη και μια δυνατή βροντή ακούστηκε. Αυτός ήταν ο τρίτος κεραυνός. Και πάλι ήρθε άνεμος, μας έσπρωξε και χτύπησε στα πεσμένα δέντρα. Κοιτάξαμε τα πεσμένα δέντρα, είδαμε κορυφές δέντρων να τσακίζονται και φωτιές. Ξαφνικά ο αδελφός μου ούρλιαξε Κοίτα πάνω! και έδειξε με το χέρι του. Κοίταξα και είδα μια άλλη αστραπή που προκάλεσε μια ακόμα βροντή. Αλλά ο ήχος ήταν λιγότερο δυνατός. Αυτό ήταν το τέταρτο χτύπημα, σαν ένας συνηθισμένος κεραυνός.
Τώρα θυμάμαι καλά ότι υπήρξε και ένας ακόμα κεραυνός, αλλ' ήταν μικρός, και κάπου μακριά, εκεί που ο ήλιος πάει να κοιμηθεί»
«Στις 17η Ιουνίου, περί τις 9 το πρωί, παρατηρήσαμε ένα ασυνήθιστο φυσικό περιστατικό. Στο βόρειο χωριό Καρελίνσκι (200 βέρστια βόρεια του Κιρένσκ) οι χωρικοί είδαν προς τα βορειοδυτικά, ψηλά πάνω από τον ορίζοντα, υπέρλαμπρο (αδύνατο να το κοιτάξουν) ασπρογάλαζο ουράνιο σώμα, το οποίο επί δεκάλεπτο εκινείτο προς τα κάτω. Το σώμα εμφανιζόταν σωληνοειδές, δηλαδή κυλινδρικό στο σχήμα. Ο ουρανός ήταν αίθριος, μόνο ένα μικρό σκοτεινό σύννεφο παρατηρήθηκε στη γενική κατεύθυνση του λαμπρού σώματος. Επικρατούσε ζέστη και ξηρασία. Καθώς το σώμα πλησίαζε το έδαφος (δάσος), φάνηκε να μαυρίζει και μετατράπηκε σε ένα γιγάντιο κύμα μαύρου καπνού. Ακούστηκε ένας ισχυρός γδούπος (όχι βροντή), σαν να έπεφταν βράχια ή να ηχούσαν κανόνια, και όλα τα κτίσματα σείσθηκαν. Την ίδια ώρα το σύννεφο άρχισε να βγάζει φλόγες αβέβαιου σχήματος. Οι χωρικοί όλοι πανικοβλήθηκαν και βγήκαν στους δρόμους, γυναίκες έκλαιγαν, νομίζοντας ότι ήταν το τέλος του κόσμου.
Ο συγγραφέας αυτών των γραμμών βρισκόταν στο δάσος περί τα 6 βέρστια βόρεια του Κιρένσκ και άκουσε προς τα ΒΑ σαν μπαράζ πυροβολικού που επαναλήφθηκε σε διαστήματα 15 λεπτών τουλάχιστον 10 φορές. Στο Κιρένσκ, σε λίγα κτήρια, στις βορειοανατολικές τους πλευρές τα παράθυρα έσπασαν»
"«Κατά την πτώση του μετεωρίτη, ισχυρές δονήσεις του εδάφους παρατηρήθηκαν και κοντά στο χωριό Λοβάτ του ουέζντ του Κανσκ ακούστηκαν δύο ισχυρές εκρήξεις, σαν από κανόνια μεγάλου διαμετρήματος.»"
«Χωριό Κεζέμσκογιε. Στις 17 (ενν. Ιουνίου με το παλ.ημερολ.) ένα ασυνήθιστο ατμοσφαιρικό γεγονός παρατηρήθηκε. Στις 7:43 ακούσθηκε ήχος παρόμοιος ισχυρού ανέμου. Αμέσως μετά ακούσθηκε ένας φρικιαστικός γδούπος, ακολουθούμενος από σεισμό που έσεισε τα κτήρια σαν να είχαν κτυπηθεί από ένα βαρύ βράχο. Ο πρώτος γδούπος ακολουθήθηκε από δεύτερο και τρίτο. Το διάστημα μεταξύ του πρώτου και του τρίτου γδούπου ακουγόταν ένα ασυνήθιστο υπόγειο κροτάλισμα, παρόμοιο με μια σιδηροδρομική γραμμή επί της οποίας δεκάδες τρένα ταξιδεύουν συγχρόνως. Στη συνέχεια, επί 5 ως 6 λεπτά ακουγόταν ήχος ακριβώς ίδιος με κανονιοβολισμούς: 50 ως 60 σε ίσα μικρά διαστήματα που προοδευτικά ελαττώνονταν σε ένταση. Μετά από 1,5 ως 2 λεπτά ακόμα έξι επιπλέον γδούποι ακούστηκαν συνοδευόμενοι από δονήσεις.
Ο ουρανός, εκ πρώτης όψεως, εμφανιζόταν καθαρός. Δεν υπήρχε άνεμος ή σύννεφα. Ωστόσο, με προσεκτικότερη παρατήρηση προς τα βόρεια, δηλ. προς την κατεύθυνση των γδούπων, ένα είδος σύννεφου στάχτης φάνηκε κοντά στον ορίζοντα, που γινόταν συνεχώς μικρότερο και αραιότερο, και περί τις 2-3 μ.μ. εξαφανίσθηκε ολότελα».
Ιστορία
Τα χρόνια που ακολούθησαν την έκρηξη υπήρξε μικρή επιστημονική περιέργεια για το γεγονός, πιθανώς εξαιτίας της απομονώσεως της περιοχής Τουνγκούσκα. Αν υπήρξε κάποια αποστολή στην περιοχή τότε, οι καταγραφές της πιθανώς να χάθηκαν κατά τα επόμενα χαοτικά χρόνια — Α΄ Παγκόσμιος Πόλεμος, Ρωσική Επανάσταση, Ρωσικός εμφύλιος πόλεμος.
Η πρώτη αποστολή που γνωρίζουμε έφθασε στον τόπο της εκρήξεως πάνω από μία δεκαετία αργότερα: Το 1921 ο Ρώσος ορυκτολόγος Λεονίντ Κούλικ επισκέφθηκε τη λεκάνη της Τουνγκούσκα ως μέρος επιθεωρήσεως από τη Σοβιετική Ακαδημία Επιστημών και συμπέρανε από τοπικές αφηγήσεις του γεγονότος ότι η έκρηξη είχε προκληθεί από ένα γιγάντιο μετέωρο. Ο Κούλικ έπεισε τη σοβιετική κυβέρνηση να χρηματοδοτήσει μια εξερευνητική αποστολή στην περιοχή με επιπλέον επιχείρημα την προσδοκία να ανακαλυφθεί μετεωρικός σίδηρος, που θα μπορούσε να χρησιμοποιηθεί για να βοηθήσει τη βιομηχανία της χώρας. Η νέα αποστολή, πάλι υπό τον Κούλικ, έφθασε στην περιοχή το 1927. Προς έκπληξη των επιστημόνων, δεν βρέθηκε κανένας κρατήρας. Υπήρχε μία περιοχή καμένων δένδρων διαμέτρου περίπου 50 χιλιομέτρων. Κοντά στο υπόκεντρο λίγα δέντρα παραδόξως στέκονταν όρθια, αλλά απογυμνωμένα από τα κλαδιά κι από τον φλοιό τους. Τα δέντρα στη γύρω περιοχή είχαν πέσει κάτω προς τις κατευθύνσεις που έδειχναν μακριά από το κέντρο.
Στα επόμενα 10 χρόνια έγιναν τρεις ακόμα αποστολές στην περιοχή. Ο Κούλικ βρήκε ένα μικρό βαθούλωμα με βούρκο που σκέφθηκε ότι ίσως ήταν ο κρατήρας, αλλά μετά από κοπιαστική αποστράγγιση του βούρκου, ανακαλύφθηκαν αρχαία κούτσουρα δένδρων στον πυθμένα, αποκλείοντας την πιθανότητα ότι ήταν κρατήρας. Το 1938 ο Κούλικ οργάνωσε μια αεροφωτογράφηση της περιοχής, η οποία απεκάλυψε ότι η έκρηξη είχε ρίξει τα δέντρα σε μια τεράστια περιοχή με προσεγγιστικό σχήμα πεταλούδας. Παρόλα αυτά, δεν φαινόταν πουθενά κρατήρας.
Λεπτομερείς και συστηματικές συνεντεύξεις από αυτόπτες μάρτυρες άρχισαν να συλλέγονται πολύ καθυστερημένα (1959), από πολλούς ιθαγενείς που είχαν βρεθεί σε αποστάσεις μικρότερες των 100 χιλιομέτρων από την έκρηξη. Οι περισσότερες διηγήσεις ισχυρίζονταν ότι οι εντόπιοι είχαν βγάλει φλύκταινες στο δέρμα τους μετά την έκρηξη και ότι πέθαναν ολόκληρες οικογένειες. Οι γιατροί που συνόδευαν την αποστολή συμπέραναν ότι η έκρηξη είχε συμπέσει τυχαία με μία επιδημία ευλογιάς στην περιοχή.
Μετεωρική εναέρια έκρηξη
Στους επιστημονικούς κύκλους, η κυρίαρχη εξήγηση για την έκρηξη είναι η εκρηκτική διάλυση στη γήινη ατμόσφαιρα ενός μεγάλου μετεωροειδούς, 5 ως 10 χιλιόμετρα πάνω από την επιφάνεια της Γης.
Μικρότεροι μετεωροειδείς εισέρχονται στη γήινη ατμόσφαιρα από το διάστημα κάθε μέρα, με ταχύτητες συνήθως πάνω από 10 χιλιόμετρα το δευτερόλεπτο. Πού και πού έρχεται και κάποιος μεγαλύτερος από μερικά εκατοστά. Η θερμότητα που παράγεται από τη συμπίεση και την τριβή του αέρα μπροστά από το σώμα όταν αυτό εισέλθει μέσα στην ατμόσφαιρα, οπότε και ονομάζεται πλέον μετέωρο, είναι τεράστια και τα περισσότερα μετέωρα καίγονται ή εκρήγνυνται πριν φθάσουν στο έδαφος. Από τα μέσα του 20ού αιώνα και μετά, η στενότερη παρακολούθηση της γήινης ατμόσφαιρας οδήγησε στην ανακάλυψη ότι τέτοιες εκρήξεις συμβαίνουν αρκετά συχνά. Πετρώδης μετεωροειδής διαμέτρου της τάξεως των 10 μέτρων μπορεί να δώσει μια έκρηξη των 20 κιλοτόνων, παρόμοιας ενέργειας δηλαδή με τις πυρηνικές βόμβες που ρίφθηκαν στη Χιροσίμα και το Ναγκασάκι. Υπάρχουν στοιχεία που υποδεικνύουν ότι τέτοιες εκρήξεις συμβαίνουν ψηλά στην ανώτερη ατμόσφαιρα σχεδόν κάθε χρόνο. Γεγονότα παρόμοια με της Τουνγκούσκα, των μερικών μεγατόνων, είναι πολύ σπανιότερα. Ο Γιουτζήν Σουμέικερ εκτίμησε ότι τέτοια γεγονότα συμβαίνουν μία φορά κάθε 300 χρόνια.
Επιπτώσεις στο έδαφος
Τα αποτελέσματα της εκρήξεως πάνω στα δέντρα επαναλήφθηκαν σε περιπτώσεις πυρηνικών δοκιμών στον αέρα κατά την περίοδο 1950-1968. Αυτά τα αποτελέσματα προκαλούνται από το ωστικό κύμα που παράγεται σε κάθε μεγάλη έκρηξη. Τα δέντρα ακριβώς κάτω από την έκρηξη χάνουν τα κλαδιά τους καθώς το κύμα κινείται καθέτως προς τα κάτω, ενώ τα δέντρα μακρύτερα ρίχνονται κάτω επειδή το ωστικό κύμα ταξιδεύει πιο κοντά στην οριζόντιο όταν φθάνει σε αυτά.
Αστεροειδής ή κομήτης;
Η σύσταση του ουράνιου σώματος της Τουνγκούσκα παραμένει διαμφισβητούμενη. Το 1930 ο Βρετανός αστρονόμος Φράνσις Τζον Ουέλς Ουίπλ πρότεινε ότι ήταν ένας μικρός κομήτης. Αποτελούμενο κυρίως από πάγο και σκόνη, ένα τέτοιο σώμα θα μπορούσε να είχε τελείως εξατμισθεί από την τριβή με τη γήινη ατμόσφαιρα, χωρίς να αφήσει προφανή ίχνη. Η κομητική υπόθεση στηρίζεται και από την αυξημένη φωτεινότητα του νυκτερινού ουρανού που παρατηρήθηκε σε όλη την Ευρώπη επί πολλές νύχτες μετά την έκρηξη, και ερμηνεύεται από τη σκόνη και τον πάγο που θα είχε διαχυθεί από την ουρά του κομήτη στην ανώτερη ατμόσφαιρα. Η κομητική υπόθεση κέρδισε γενική αποδοχή ανάμεσα στους Σοβιετικούς ερευνητές της εκρήξεως κατά την δεκαετία του 1960.
Το 1978 ο Σλοβάκος αστρονόμος Λιουμπόρ Κρεσάκ πρότεινε πιο συγκεκριμένα ότι το σώμα ήταν ένα θραύσμα του βραχείας περιόδου Κομήτη του Ένκε, στον οποίο οφείλεται η βροχή μετεώρων Βήτα Ταυρίδες: το συμβάν της Τουνγκούσκα συνέπεσε με μία έξαρση αυτής της βροχής, ενώ και η προσεγγιστική τροχιά του σώματος της Τουνγκούσκα ταυτίζεται με την αναμενόμενη ενός τέτοιου θραύσματος.
Το 1983 ο αστρονόμος Ζντένεκ Σεκανίνα δημοσίευσε μία εργασία που ασκούσε κριτική στην κομητική υπόθεση. Υπεστήριξε ότι ένα σώμα με κομητική σύσταση που ταξιδεύει στην ατμόσφαιρα σε μια τόσο πλάγια τροχιά θα έπρεπε να είχε διαλυθεί ήδη σε πολύ μεγάλο ύψος, ενώ το σώμα της Τουνγκούσκα προφανώς «επεβίωσε» άθικτο μέχρι την τροπόσφαιρα. Ο Σεκανίνα επιχειρηματολόγησε υπέρ ενός συμπαγούς και βραχώδους σώματος, που πιθανώς ήταν ένας μικρός αστεροειδής. Αυτή η υπόθεση υποστηρίχθηκε και το 2001, σε μία μελέτη των Φαρινέλια, Φοσκίνι, κ.ά. που υποστήριξαν ότι το σώμα είχε έρθει από την κατεύθυνση της Ζώνης των Αστεροειδών.
Υπέρμαχοι της κομητικής υπόθεσης έχουν προτείνει ότι το σώμα ήταν ένας παλιός κομήτης με πετρώδη μανδύα, που του επέτρεψε να διεισδύσει βαθύτερα στην ατμόσφαιρα.
Η κυριότερη δυσκολία στη θεωρία του αστεροειδούς είναι ότι ένα τόσο μεγάλο βραχώδες σώμα θα έπρεπε να είχε φθάσει μέχρι το έδαφος και να είχε δημιουργήσει ένα μεγάλο κρατήρα στο σημείο της προσκρούσεως, αλλά δεν βρέθηκε κάποιος τέτοιος κρατήρας. Μόνη λύση είναι ότι η διάβαση του αστεροειδούς μέσα από την ατμόσφαιρα προκάλεσε αυξημένες πιέσεις και θερμοκρασίες μέχρι σημείου εκρήξεως. Η διάλυση θα πρέπει να ήταν πλήρης, ώστε να μη σωθούν υπολείμματα κάποιου μεγέθους. Μοντέλα που δημοσιεύθηκαν το 1993 δείχνουν ότι το σώμα είχε διάμετρο περί τα 60 μέτρα, με φυσικές ιδιότητες μεταξύ απλού και ανθρακούχου χονδρίτη.
Κατά την δεκαετία του 1990, Ιταλοί ερευνητές εξήγαγαν ρητίνη από το εσωτερικό δέντρων της περιοχής της εκρήξεως, για να εξετάσουν αιχμαλωτισμένα σωματίδια από την έκρηξη. Βρήκαν υψηλές συγκεντρώσεις υλικών που βρίσκονται συνήθως σε βραχώδεις αστεροειδείς και σπανιότερα σε κομήτες.
Η Λίμνη Τσέκο
Τον Ιούνιο του 2007 ανακοινώθηκε ότι επιστήμονες του Πανεπιστημίου της Μπολόνια είχαν επισημάνει μία λίμνη στην περιοχή ως πιθανό κρατήρα από το συμβάν της Τουνγκούσκα. Η Λίμνη Τσέκο είναι μια μικρή και κυκλική λίμνη γύρω στα 8 χιλιόμετρα Β-ΒΔ του υποκέντρου. Η υπόθεση αυτή όμως έχει αμφισβητηθεί από άλλους ειδικούς στο αντικείμενο. Εξάλλου μια έρευνα του 1961 είχε αποκλείσει μία νεότερη προέλευση της λίμνης, καθώς η παρουσία ιζήματος πάχους άνω των δύο μέτρων στον πυθμένα υποδεικνύει ηλικία τουλάχιστον 5.000 ετών.
Το «Τέλος του Κόσμου»
«Πιθανότατα η πρώτη θεωρία που γνώρισε πλατιά εξάπλωση για την έκρηξη της Τουνγκούσκα ήταν ότι επίκειτο το τέλος του κόσμου. Καθώς ο καιρός περνούσε, αυτή η θεωρία υποχωρούσε, μέχρι που σήμερα δύσκολα θα βρίσκαμε κάποιον που να πιστεύει ότι ο κόσμος τέλειωσε εκείνο το πρωί του Ιουνίου 1908...» (Κ. Τσάνλε, Nature 383, 674-75, 1996)
Μαύρη τρύπα
Το 1973 οι Άλμπερτ Α. Τζάκσον και Μάικλ Π. Ράιαν, φυσικοί στο Πανεπιστήμιο του Τέξας, πρότειναν ότι η έκρηξη της Τουνγκούσκα προκλήθηκε από μια μικρή (περί τα 1020 ως 1022  γραμμάρια) μαύρη τρύπα, που πέρασε μέσα από τη Γη ("Was the Tungus Event due to a Black Hole?" Nature, τ. 245, 14/9/1973, σσ. 88-89). Αυτή η υπόθεση δεν εξηγεί γιατί δεν υπήρξε ένα αντίστοιχο «γεγονός εξόδου», μία δεύτερη έκρηξη που θα συνέβαινε καθώς η μαύρη τρύπα θα εξερχόταν από την άλλη πλευρά της Γης συνεχίζοντας το ταξίδι της στο διάστημα, ούτε το γιατί απουσίασαν οι συνεχείς σεισμικές διαταραχές που θα συνέβαιναν κατά μήκος της τροχιάς της μαύρης τρύπας μέσα στον μανδύα.
Αντιύλη
Το 1965 οι Κόουαν, Ατλούρι και Λίμπι πρότειναν ότι η έκρηξη της Τουνγκούσκα προκλήθηκε από την εξουδετέρωση μιας ποσότητας αντιύλης που έπεσε από το διάστημα (Κόουαν, Σ., Ατλούρι, Σ.Ρ. και Λίμπι, "Possible Anti-Matter Content of the Tunguska Meteor of 1908", Nature τ. 206, σσ. 861-865 (29/5/1965)). Ωστόσο, όπως συμβαίνει και με τις άλλες υποθέσεις που περιγράφονται σε αυτή την ενότητα, έτσι και αυτή δεν ερμηνεύει το ιρίδιο και το νικέλιο σε υαλώδη σφαιρίδια στην περιοχή.
Συντριβή ΑΤΙΑ
Αρκετοί οπαδοί των UFO έχουν ισχυρισθεί ότι το συμβάν της Τουνγκούσκα ήταν το αποτέλεσμα της εκρήξεως ενός εξωγήινου διαστημοπλοίου ή ακόμη και ενός εξωγήινου όπλου που εξερράγη «για να σώσει τη Γη από μια επικείμενη απειλή». Αυτοί οι ισχυρισμοί φαίνεται ότι προήλθαν από ένα διήγημα επιστημονικής φαντασίας του Σοβιετικού μηχανικού Αλεξάντερ Καζάντσεφ το 1946, στο οποίο ένα κινούμενο με πυρηνική ενέργεια αρειανό διαστημόπλοιο, αναζητώντας γλυκό νερό από τη λίμνη Βαϊκάλη, ανατινάχθηκε στον αέρα. Ο Καζάντσεφ εμπνεύσθηκε αυτή την ιστορία από την επίσκεψή του στη Χιροσίμα στα τέλη του 1945. Πολλά στοιχεία στην ιστορία του αναμίχθηκαν με τα πραγματικά γεγονότα στην Τουνγκούσκα. Η θεωρία του πυρηνοκίνητου ΑΤΙΑ υιοθετήθηκε από τους Τόμας Άτκινς και Τζον Μπάξτερ στο βιβλίο τους The Fire Came By (1976). Η τηλεοπτική σειρά του 1998 The Secret KGB UFO Files (Phenomenon: The Lost Archives) («Οι μυστικοί φάκελοι των ΑΤΙΑ της Κα-Γκε-Μπε - Φαινόμενο: τα χαμένα αρχεία») που μεταδόθηκε από τον σταθμό Turner Network Television, αναφερόταν στο συμβάν της Τουνγκούσκα ως «το ρωσικό Ρόσγουελ» και ισχυριζόταν ότι συντρίμματα ΑΤΙΑ είχαν βρεθεί στην περιοχή.
Οι οπαδοί της θεωρίας του ΑΤΙΑ δεν μπόρεσαν ποτέ να δώσουν κάποια απόδειξη των ισχυρισμών τους. Θα πρέπει να σημειωθεί ότι η τοποθεσία, ως ευρισκόμενη ανατολικά του Κοσμοδρομίου του Μπαϊκονούρ, έχει δεχθεί πολλές φορές ρωσικά διαστημικά συντρίμματα, με μεγαλύτερα αυτά από την αποτυχημένη εκτόξευση της πέμπτης δοκιμαστικής πτήσεως Βοστόκ στις 22 Δεκεμβρίου 1960. Το διαστημικό όχημα έπεσε κοντά στην περιοχή της εκρήξεως της Τουνγκούσκα και μία ομάδα μηχανικών στάλθηκε εκεί για να ανακτήσει την κάψουλα και τα δύο σκυλιά επιβάτες της (που επέζησαν).
Παρόμοια συμβάντα
Η έκρηξη της Τουνγκούσκα είναι η ισχυρότερη, αλλά όχι η μοναδική αξιόλογη έκρηξη μετεώρου στην πρόσφατη Ιστορία. Ακολουθεί μία επιλογή παρόμοιων συμβάντων με πρώτη την έκρηξη της Τουνγκούσκα.
Εξωτερικοί σύνδεσμοι
Τουνγκου Τουνγκου Κατηγορία:Καταστροφές στη Ρωσία Κατηγορία:Ανεπίλυτα προβλήματα στη Φυσική
Μάξιμος ο εκ Τύρου
Ο Μάξιμος υπήρξε Έλληνας φιλόσοφος που άκμασε περί το 180 μ.Χ.. Γεννήθηκε στην Τύρο και ήταν ένας από τους Σοφιστές και Πλατωνικούς φιλοσόφους. Άκμασε στον καιρό του Αντωνίνου και Κομμόδου. Διέτρεψε το περισσότερο της ζωής του στην Ελλάδα.
Συγγράμματα
Σε χειρόγραφο στο Παρίσι σώζονται οι επτά πρώτοι λόγοι του. Σώζονται επίσης σαράντα ένας Λόγοι και Διαλέξεις τα οποία ο Ιανός Λάσκαρις πρώτος τα έφερε στην Ιταλία και τα χάρισε στον φλωρεντίνο ηγεμόνα και μαικήνα Λαυρέντιο των Μεδίκων. Τα συγγράμματα του Μαξίμου επαινούνται πολύ για την κομψότητα και την ρητορεία τους.
Αντικυβερνητικός
Με τον προσδιοριστικό πολιτικό όρο αντικυβερνητικός χαρακτηρίζεται γενικά ο αντίθετος ενός Κυβερνήτη ή μιας κυβέρνησης. Εν προκειμένω ο οποιοσδήποτε αντιπολιτευόμενος ή εναντιούμενος προς την κυβέρνηση της χώρας. Σπανιότερα χαρακτηρίζει επίσης και τον αντικαταστάτη.
Στη νεότερη ελληνική ιστορία "αντικυβερνητικοί" ονομάζονταν οι αντιπολιτευόμενοι τον κυβερνήτη Ιωάννη Καποδίστρια καθώς και οι μετά τον θάνατο αυτού αντιπολιτευόμενοι τον νέο κυβερνήτη και αδελφό του προηγουμένου Αυγουστίνο Καποδίστρια, που τελούσαν υπό την αρχηγία του Ιωάννη Κωλέττη, οι οποίοι σχημάτισαν στα Μέγαρα "αντικυβερνητική κυβέρνηση" υπό τον Π. Νοταρά.
Επίσης "αντικυβερνητική επιτροπή" με τον χαρακτήρα αντικαταστάτου, είχε ονομαστεί η τριμελής επιτροπή που είχε εκλεγεί στις 2 Απριλίου του 1827 από την Γ΄ Εθνοσυνέλευση (στη Τροιζήνα).